14. oktoobril 2010 toimus esimene linnavalitsuse ametnike ja kodanikuühenduste esindajate koostööseminar, kus osales 19 linnavalitsuse tippametnikku ja 10 kodanikuühenduste esindajat. Arutati ühenduste ja linnavalitsuse suhtluses esinevaid kitsaskohti ja otsiti üheskoos  lahendusi. Ürituse tulemusena said kirja ettepanekud kodanikeühenduste ja Tallinna Linnavalitsuse vahelise koostöö edendamiseks. Ettepanekud edastati kõigile ametite juhtidele ja üritusel osalenud ametnikele.